Live and Let Die av Wings

«Live and Let Die» er kjenningsmelodien til James Bond-filmen Live and Let Die frå 1973, skriven av Paul og Linda McCartney og framført av bandet til Paul McCartney, Wings. Det var ein av dei mest suksessrike singlane til bandet og ein av dei mest sukessrike James Bond-songane fram til då. Songen nådde andreplassen på den amerikanske Billboard Hot 100-lista og niandeplassen på UK Singles Chart.Roberts, David (2006). British Hit Singles & Albums. London: Guinness World Records LimitedWhitburn, Joel (2006). The Billboard Book of Top 40 Hits. Billboard Books

Songen vart tinga og skriven spesifikt for filmen og tilskriven Paul og Linda McCartney, medan den tidlegare Beatles-produsenten George Martin, produserte både songen og arrangerte orkesterpartiet. Songen er blitt spelt av mange andre band sidan, som Guns N' Roses. Både McCartney- og Guns N' Roses-versjonen vart nominerte til Grammy-prisen. I 2012 fekk McCartney Million-Air-prisen frå Broadcast Music, Inc. (BMI), for meir enn fire millionar framføringar av songen i USA.

Innspeling

Wings spelte inn «Live and Let Die» under innspelinga av albumet Red Rose Speedway, i oktober 1972. Songen vart spelt inn i A.I.R. Studios, med Ray Cooper på perkusjon.Luca Perasi, Paul McCartney: Recording Sessions (1969-2013), L.I.L.Y. Publishing, 2013, , p.89.

Utgjeving
«Live and Let Die» vart gjeven ut i samband med eit fjernsynsprogram i 1973 om Paul McCartney, som gjekk 16. april 1973 i USA og 10. mai i Storbritannia. Her kan ein sjå McCartney og Wings framføre songen i studio, i lag med klipp av filmen som kom på kino den 27. juni. 

Singelen nådde andreplassen i USA og niandeplassen i Storbritannia. Singelen selde til gullplate i USA for over ein million selde eksemplar.

Etter 11. september-åtaka hamna songen på lista til Clear Channel over songar som ikkje høvde seg å spele på radio.

Medverkande
Paul McCartney – solovokal, piano
Linda McCartney – korvokal, klaverinstrument
Henry McCullough – sologitar
Denny Laine – korvokal, bassgitar
Denny Seiwell – trommer
Ray Cooper – perkusjon
George Martin – orkesterarrangement

Salslister

Vekeslister
Liste (1973)PlasseringAustralia (Kent Music Report) 5Canada (RPM 100 Top Singles) 2Tyskland (Media Control) 31Japan (Oricon) 25Nederland (Nederlandsk Topp 40) 29New Zealand (Listener) 20Noreg (VG-lista) 2UK (Official Charts Company) 9US Billboard Hot 100 2US Billboard Easy Listening8US Cash Box Top 100 1US Record World Singles Chart 1

Årslister
Liste (1973)PasseringAustraliaAustralian-charts.com36Canada 39US Cash Box Cash Box Year-End Charts: Top 100 Pop Singles, 29. desember 197333US Billboard Hot 100«Top Pop Singles» Billboard 29. desember 1973: TA-28 56

Guns N' Roses-versjonen

«Live and Let Die» vart gjeven ut som den andre singelen frå Use Your Illusion I. Det vart laga ein musikkvideo i november 1991 der bandet spelar live på scenen og syner gamle bilete. Videoen vart laga kort tid før Izzy Stradlin slutta, og det er den siste videoen han er med i. Songen nådde 20. plassen på Mainstream Rock-lista. Songen vart nominert til beste hardrock song under Grammyprisutdelinga i 1993.

Salslister
Vekeslister
Liste (1991)Plassering Finland (The Official Finnish Charts)Pennanen, Timo. Sisältää hitin: levyt ja esittäjät Suomen musiikkilistoilla vuodesta 1972. Otava Publishing Company Ltd, 2003.  1

Årslister
Liste (1992)PlasseringNew Zealand (Recorded Music NZ)27

Innhald
 «Live and Let Die» – 2:59
 «Live and Let Die»  – 3:37
 «Shadow of Your Love»  – 2:50

Medverkande
Guns N' Roses
 Axl Rose – solovokal, klaverinstrument, programmering, korvokal
 Slash – sologitar, 6-strengsbass
 Izzy Stradlin – rytmegitar
 Duff McKagan – bass
 Matt Sorum – trommer
 Dizzy Reed – piano
Andre medverkande
 Shannon Hoon – korvokal
 Johann Langlie – programmering
 Jon Thautwein – horn
 Matthew McKagan – horn
 Rachel West – horn
 Robert Clark – horn

Kjelder

Denne artikkelen bygger på «Live and Let Die (song)» frå ,  den 21. mai 2018. 
 oppgav desse kjeldene:


Kategori:Singlar frå 1973
Kategori:Singlar frå 1991
Kategori:Paul McCartney-songar
Kategori:Songar produserte av George Martin
Kategori:Songar frå James Bond-filmar
Kategori:Apple Records-singlar
Kategori:Wings-songar
Kategori:Nummer-ein-singlar i New Zealand
Kategori:Songar skrivne av Paul McCartney
Kategori:Songar skrivne av Linda McCartney
Kategori:Geffen Records-singlar
Kategori:Symfoniske rock-songar
Kategori:Rockeballadar
Kategori:Guns N' Roses-songar
Kategori:Ray Conniff-songar
Kategori:Hank Marvin-songar
Kategori:Geri Halliwell-songar
Kategori:Duffy-songar
Kategori:Billy Joel-songar
Kategori:The Ventures-songar
Kategori:Ferrante & Teicher-songar
Kategori:Santo & Johnny-songar
Kategori:Nikka Costa-songar
Kategori:Harold Faltermeyer-songar